Штрајкач
Штрајкач 

„Ох, не иди чедо моје, почуј твоју мајку:
Погинућеш - сигурно је у том црном штрајку!“

        Ћути мајко, немој тако зборит лудо туна.
        Наш је живот к'о и пако, ком је беда круна.

„Ја то знадем, чедо драго, и гледам очима,
Ал ми нисмо сами, снаго, - још бедника има. . .“

        Па баш зато, мајко мила, боримо се сада
        Да скршимо беди крила, да не буде јада!

Мајка тада сузу проли и вели му само:
„Где је јато од сокола, и ти мораш тамо!“

        Те ти речи, мајко, вреде, с њима могу поћи,
        Ал знај и то: без победе ја ти нећу доћи!

Милан Несторовић

Српска уметничка поезија